&Pamela.Roberts;
&traductor.Antoni.Bella;
22-09-2002
3.1

# El plafó de navegació

El plafó de navegació apareix com a una vista a part a l'esquerra de la finestra del &konqueror;. Es pot invocar amb Finestra Mostra Plafó de navegació o alternar la seva aparició amb la tecla F9.

Amb el plafó de navegació

Aquest conté una sèrie de pàgines amb pestanyes; feu clic esquerra a sobre de la icona d'una pestanya per a veure aquesta pàgina. En fer clic esquerra a sobre de la icona per a veure la pàgina, el plafó de navegació es plegarà de manera que tan sols seran visibles les icones amb pestanya.

Punts

  Aquesta pàgina mostra un vista en arbre dels vostres punts. Feu un clic esquerra a sobre d'un element per obrir-lo a la vista principal.

Historial

  Aquesta pàgina mostra una vista en arbre del vostre historial de navegació. En fer clic esquerra a sobre d'un element s'obrirà a la vista principal, o podeu obrir-lo en una nova finestra del &konqueror; amb el clic dret i seleccionant Finestra nova des del menú emergent.

  Podeu eliminar un element de l'historial amb el clic dret a sobre seu seleccionant Elimina entrada. Si seleccioneu Neteja la historia... esborrareu tot l'historial.

  El menú emergent que s'obté quan feu clic dret a sobre de qualsevol entrada de la pàgina de historial també us ofereix l'opció d'escollir si l'historial s'ha d'ordenar per nom o per data.

  Si es selecciona Preferències... des d'aquest menú emergent apareixerà el mòdul de control de la Barra lateral de l'historial. Això es pot usar per establir la mida màxima del vostre historial i el temps després del qual els elements seran eliminats automàticament. També hi podreu establir fonts diferents per als &URL; nous i antics. La caixa de selecció Pistes detallades controla quanta informació es mostrarà quan mantingueu el punter del ratolí a sobre d'un element de la pàgina de historial.

Carpeta inici

  Aquesta pàgina mostra una vista en arbre de les subcarpetes de la vostra carpeta d'inici. Tingueu present que les carpetes ocultes (aquelles en que el seu nom comenci per un punt) no seran mostrades. Feu clic esquerra a sobre d'un element per obrir-lo a la vista principal o amb el dret per a mostrar un menú emergent que us permeti obrir la subcarpeta en una finestra nova o com una pàgina amb pestanya nova a sobre de la vista principal.

Xarxa

  Aquesta pàgina pretén mostrar una vista en arbre de les connexions de xarxa importants, encara que les carpetes locals també hi poden ser incloses. Altra vegada, podeu fer clic esquerra a sobre d'un element per obrir-lo en la vista principal o amb el dret per obrir un menú amb un ventall més ampli de possibilitats.

  Les carpetes mostrades a la pàgina Xarxa es mantenen a la carpeta `~/.kde/share/apps/konqsidebartng/virtual_folders/remote/`, i en podeu crear de noves simplement com ho faríeu amb qualsevol altra subcarpeta. Els elements en aquestes carpetes es mantenen com a fitxers `.desktop` i es poden crear amb l'opció Crea nou Enllaç a la localització (URL)... del &konqueror;.

Carpeta arrel

  La carpeta arrel té la ruta `/`, i és la carpeta base del vostre sistema de fitxers local. Si expandiu la carpeta Arrel us trobareu una altra carpeta anomenada `root`. Aquesta pertany a l'administrador del sistema o superusuari i és la seva carpeta d'inici. També trobareu una carpeta anomenada `home`, dintre de la qual hauríeu de trobar la vostra pròpia carpeta d'inici.

Serveis

  Aquesta pàgina proporciona ràpid accés als següents serveis:

  El navegador dels CD d'àudio.

  Dispositius. Aquesta mostra les particions al vostre disc dur, disquetera i &CD-ROM;. Un clic esquerra a sobre d'un dispositiu o nom de partició el muntarà i en mostrarà els seus continguts a la vista principal. Un dispositiu o partició muntada es pot desmuntar fent un clic dret a sobre del seu nom i seleccionant Desmunta des del menú emergent.

  El navegador LAN us permet navegar per d'altres màquines connectades a la vostra xarxa d'àrea local.

  L'arbre de navegador del sistema d'impressió us ofereix ràpid accés a Kprinter, el gestor de la impressió del &kde;.

La configuració del plafó de navegació es pot canviar fent un clic dret a sobre d'una àrea buida a sota de la icona amb pestanya inferior o amb el clic esquerra a sobre del botó de configuració (la icona superior que hi ha a l'anterior instantània, podria no estar present a la vostra configuració). En fer això apareixerà un menú amb les següents opcions:

Afegeix nou

  Aquesta opció us permet afegir una nova pàgina amb pestanya al plafó de navegació. La nova pàgina pot contenir el Reproductor de medis de la barra lateral (una característica d'un Connector del &konqueror;) o una nova vista en arbre d'una carpeta.

Vistes múltiples

  Si es selecciona aquesta opció el plafó de navegació es dividirà en dues pàgines amb pestanya que es podran veure alhora.

Mostra les pestanyes a l'esquerra

  Aquesta opció us permet escollir si les icones de les pestanyes es mostraran a l'esquerra o a la dreta del plafó de navegació.

Mostra el botó de configuració

  Useu aquesta opció per a mostrar o ocultar la icona del botó de configuració.

En fer un clic dret a sobre d'una icona de les pestanyes apareixerà un menú amb les següents opcions:

Estableix l'URL

  Tan sols disponible per a pàgines de carpetes, aquesta opció us permet canviar l'&URL; (ruta) de la carpeta que es veu en aquesta pàgina.

Estableix la icona

  Per a canviar la icona de la pestanya.

Elimina

  Per eliminar la pàgina amb pestanya del plafó de navegació.