&Pamela.Roberts;
&traductor.Antoni.Bella;
20-10-2003
3.2

# Conceptes bàsics del &konqueror;

Com totes les aplicacions &kde;, el &konqueror; és altament configurable. Aquest document ens descriu com es comporta el &konqueror; amb l'arranjament per omissió.

Un ratolí de tres botons pot resultar d'utilitat en l'ús del &konqueror; o de qualsevol altra aplicació del &kde;. Si el vostre ratolí tan sols disposa de dos botons, hauríeu de poder configurar el sistema de manera que simuli un &BMR; quan es premin els dos botons alhora.

Podeu llegir més a sobre d'aquest tema en

Si esteu acostumat a fer doble clic per a realitzar una acció, tingueu cura, perquè a l'igual que amb la resta del &kde;, per omissió el &konqueror; empra un únic clic.

## Iniciar el &konqueror;

Atès que és una aplicació que combina el gestor de fitxers i el navegador, el &konqueror; pot passar de l'un a l'altre mode sobre la marxa, però convé triar el mode en el que s'usarà abans d'iniciar-lo.

- Si teniu una icona amb una caseta a sobre del plafó o a l'escriptori, aleshores premeu amb el &BER; a sobre seu per obrir el &konqueror; com a gestor de fitxers.

- O amb el &BER; a sobre de la icona en forma de Terra en el plafó per obrir el &konqueror; en mode de navegador.

- Des del menú K, seleccionar Internet Navegador web Konqueror per a engegar-lo com a navegador, o Inici per a carregar el &konqueror; en el mode gestor de fitxers.

- &Alt;F2 obrirà una caixa de diàleg Executa l'ordre, introduïu-hi ``konqueror`` (en minúscules) i premeu &Intro; o el botó Executa per a iniciar-lo en el mode gestor de fitxers o simplement afegiu-hi un &URL; com a argument, com ara `http://www.konqueror.org` per a iniciar el &konqueror; com a navegador.

El &konqueror; també s'inicia automàticament quan feu clic esquerra a sobre d'una icona de l'escriptori que representa una carpeta, tal com un disc dur o la icona de la Paperera.

## Les parts del &konqueror;

Una vista breu a les principals parts de la finestra de &konqueror;:

Aquesta és una instantània del &konqueror;

La barra de títol és la tira superior al llarg de la finestra del &konqueror;, i opera en la mateixa manera que en d'altres aplicacions del &kde;. Feu clic dret a sobre de la porció central per a fer aparèixer el menú de la barra de títol.

La barra de menú és la tira que conté els noms dels menús desplegables. Fent clic esquerra a sobre d'un nom es mostrarà o ocultarà alternativament aquest menú, o podeu usar &Alt;la_lletra_subratllada en el nom com a tecla ràpida, per exemple &Alt;E per a mostrar el menú Edita. Els diversos menús es descriuen en la secció Barra de menú d'aquest document.

La barra d'eines conté icones per a les operacions més comuns. En fer clic esquerra a sobre d'una icona aquesta serà activada. Si teniu habilitats els consells en el Centre de control, al diàleg Temes i aparença Estil quan mantingueu el cursor a sobre seu apareixerà una petita descripció del que fa dita icona.

Algunes icones, per exemple les icones Amunt i Avall, en la anterior instantània, tenen un petit triangle negre en la cantonada inferior dreta. Si manteniu premut el &BER; mentre el cursor està a sobre d'aquest tipus d'icones, apareixerà un menú desplegable.

En fer clic dret a sobre de la barra d'eines apareixerà el Menú de la barra d'eines, el qual es pot emprar per a canviar l'aparença i posició de la barra d'eines.

La barra d'eines de localització mostra la ruta cap al directori, &URL; o fitxer que s'està visualitzant. Per a dirigir dita acció cap a un lloc en concret, podeu introduir un camí o &URL; i prémer &Intro; o fer clic esquerra a sobre de la icona Vés que hi ha a mà dreta de la barra d'eines de localització. La icona negra que hi ha al final de mà esquerra de la barra d'eines de localització neteja la caixa d'entrada de text.

La barra d'eines de punts és l'àrea a sota de la barra d'eines de localització en l'anterior instantània. Aquí podeu afegir els punts que empreu amb assiduïtat, consulteu la secció Organitzar els vostres punts d'aquest document.

La finestra és la principal àrea del &konqueror; i pot mostrar els continguts d'un directori, pàgina web, document o imatge. Emprant el menú finestra podreu dividir la finestra principal del &konqueror; en una o més vistes, de gran utilitat per a operacions d'arrossegar i deixar, o configurar-lo per a disposar d'una o més vistes amb pestanyes.

La barra d'estat al llarg de la part inferior de la finestra del &konqueror; ofereix informació general a sobre dels enllaços sobre els que es posiciona el punter del ratolí. Si heu dividit la finestra principal en diverses vistes, aleshores apareixerà una barra d'estat per cada vista, i inclourà una petita llum verd en l'extrem esquerra que mostra quina és la vista activa. Fent clic dret a sobre de la barra d'estat apareixerà el menú de la barra d'estat del &BDR;.

No us capfiqueu si el vostre &konqueror; no s'assembla exactament a aquesta instantània, aquest és altament configurable. En particular:

- Podeu usar el menú de Arranjament per triar quan mostrar o ocultar la barra de menú, la barra d'eines principal, la barra d'eines de localització i la barra d'eines de punts, o fins i tot afegir una barra d'eines extra (addicional).

- També podeu aprimar la barra d'eines fent clic esquerra a sobre de les línies verticals a l'esquerra de les barres o moure-les d'un punt a l'altre mantenint premut el &BER; mentre les arrossegueu.

- Aquesta instantània no mostra el Plafó de navegació opcional.

Per a més detalls a sobre de com modificar l'aparença del &konqueror;, consulteu la secció Configurar el &konqueror;

## Consells d'eina i Què és això?

Podeu aprendre força a sobre de com funciona el &konqueror; sense necessitat de llegir-vos tota aquesta documentació utilitzant els Consells d'eina i la característica Què és això?.

Si heu habilitat els consells d'eina en el &kde; (menú K Centre de control Temes i aparençaEstil, diàleg Estil) quan passeu el punter del ratolí per sobre d'una barra d'eines o un botó del plafó de navegació hauria d'aparèixer una descripció clara de la funcionalitat d'aquest botó.

Què és això? és invocat des de l'element de la barra de menús Ajuda Què és això?, des de &Maj;F1, o simplement fent clic al &BER; a sobre de l'interrogant que apareix a la cantonada superior dreta d'una finestra del &konqueror;, de manera que el cursor es transformi en un signe d'interrogació.

Quan el signe d'interrogació és visible, un clic del &BER; no farà res fins que no s'hagi fet clic a sobre d'un control (o text associat a aquest) que suporti Què és això?, de ser així mostrarà una descripció raonablement comprensible del que es suposa que fa dit control. La majoria de les caixes de diàleg del &konqueror; tenen suport per aquesta característica.

## Accions del botó esquerra i mig del ratolí

Si feu clic amb el &BER; a sobre d'un element en la finestra del &konqueror;, aquest serà activat. De manera que;

- Fer clic esquerra a sobre d'una icona de la barra d'eines farà el que es suposa que ha de fer dita icona.

- Fer clic esquerra a sobre d'un element en la barra de menú desplegarà dit menú.

- Fer clic esquerra a sobre d'un element del menú per a fer el que es suposa que ha de fer aquest element.

- Fer clic esquerra a sobre d'una icona en la barra d'eines de punts per obrir aquest &URL;.

- Fer clic esquerra a sobre d'un enllaç en una pàgina web per a que el &konqueror; segueixi dit enllaç.

- Fer clic esquerra a sobre d'una icona o nom de carpeta i el &konqueror; descendirà a (mostrarà els continguts de) aquesta carpeta.

- Fer clic esquerra a sobre d'un nom de fitxer o una icona i el &konqueror; farà el que consideri apropiat, depenent del tipus de fitxer. En general això voldrà dir que obrir pàgines HTML, o previsualitzar fitxers de text, de imatges o del KOffice, mostrant-los a dintre de la finestra del &konqueror;. (Previsualitzar significa que podeu veure el fitxer però que no el podeu modificar).

  El &konqueror; decideix de quin tipus és el fitxer comparant la extensió en el seu nom de fitxer amb una llista de tipus coneguts. Si això falla intenta esbrinar el tipus a partir del contingut del fitxer. Podeu canviar la llista de fitxers coneguts i les accions associades amb la pàgina Associacions de fitxer del diàleg Arranjament Configura Konqueror... .

Fer clic amb el &BMR; a sobre d'un fitxer o nom de carpeta essencialment produirà el mateix efecte que el clic esquerra a excepció de que ho fa en una nova finestra del &konqueror;, a menys que la caixa Obre els enllaços a una pestanya nova en comptes d'una finestra nova hagi estat seleccionada al diàleg Arranjament Configura Konqueror.... El &konqueror; pot obrir enllaços de pàgines i Punts, tals com les entrades Inici, Amunt, Endavant i Enrere en una nova pestanya o finestra.

Si manteniu premuda la tecla &Maj; mentre premeu el &BMR; s'obrirà l'enllaç en el fons.

Si feu clic amb el &BMR; quan el punter del ratolí està a sobre d'una part buida de la vista principal (no a sobre d'un enllaç o del nom d'un fitxer o icona), el &konqueror; copiarà els contingut del porta-retalls en la barra d'eines de localització i provarà el seu ús com a &URL;.

## Menús del &BDR;

Fent clic amb el botó dret del ratolí a sobre de gairebé qualsevol part de la finestra del &konqueror; apareixerà el menú de context apropiat.

Si heu habilitat l'opció El clic dret va enrere a la història en la configuració del &konqueror;, un simple clic dret serà l'equivalent a fer clic a sobre del botó Enrere. En aquest cas podreu accedir al menú de context movent el ratolí amb el botó dret premut.

Sobre la barra de títol

  Fer clic dret a sobre de qualsevol espai buit de la barra de títol mostrarà el menú de la barra de títol, permetent-vos controlar la posició de la finestra del &konqueror; així com la decoració aplicada a totes les finestres de programa del &kde;.

Sobre la barra d'eines principal

  Fer clic dret a sobre de qualsevol àrea buida de la barra d'eines mostra el menú de la barra d'eines. El podeu usar per a controlar a on restarà; a la part superior, inferior, esquerra o dreta de la finestra del &konqueror;. També podeu usar el menú de la barra d'eines per ajustar la mida dels botons a la barra d'eines, i si es mostren com a icones, text o ambdós.

Sobre la barra d'eines de localització

  Fer clic dret en la caixa d'entrada per als &URL; realitzarà operacions de talla, copia, enganxa o neteja en dita àrea, o per a canviar les característiques de la Compleció de text automàtica.

Sobre la barra d'eines de punts

  Si la barra d'eines de punts és visible al vostre navegador, aleshores fent clic dret a sobre de qualsevol espai buit de la barra d'eines de punts fareu aparèixer el menú de la barra d'eines que us permetrà canviar la seva posició i si els elements es mostren com a text, icones o ambdós.

Amb una vista

  Si feu clic dret a sobre de qualsevol espai buit d'una vista aleshores apareixerà un menú que contindrà, entre d'altres opcions, les ordres de navegació Amunt, Enrere, Endavant i Refresca.

Sobre un fitxer o carpeta

  Aquesta és una característica molt útil. Fer clic dret a sobre del nom o icona de qualsevol fitxer o carpeta no tan sols selecciona dit element sinó que també farà aparèixer un menú que us permetrà Tallar, Moure, Copiar o Eliminar l'element de diverses maneres, afegir-lo als vostres Punts, obrir-lo amb el programa de la vostra elecció, reanomenar-lo, o editar el tipus de fitxer o les propietats.

Sobre la barra d'estat

  Fer clic dret a sobre de la barra d'estat a la part inferior d'una finestra o d'una vista afegirà o eliminarà una vista dintre de la finestra del &konqueror;.

## Visualitzar l'ajuda, pàgines man i info

Podeu veure l'ajuda del &kde;, les pàgines Man i Info de &UNIX; directament en el &konqueror;, sense caldre iniciar el KHelpCenter.

Per a veure una pàgina d'ajuda del &kde;, introduïu `help:/nom_aplicació` (per exemple `help:/kmail`) a la barra d'eines de localització de la finestra del &konqueror;.

Si voleu llegir pàgines Man de &UNIX; el &konqueror; us ho posa fàcil. Per exemple introduïu `man:/touch` o `#touch` dintre de la barra d'eines de localització per a veure la pàgina de l'ordre `touch`.

Per a navegar per les pàgines Info de &UNIX;, introduïu `info:/dir`, això us durà al nivell superior del directori Info, després simplement haureu de fer clic a sobre dels enllaços correctes per trobar la pàgina que cerqueu. Alternativament, useu `info:/nom_ordre` per anar directament cap a la pàgina que desitgeu.

Malauradament, les pàgines d'ajuda del &kde; estan emmagatzemades de manera que no es puguin veure des d'altres navegadors. Si realment us cal fer això, la única possibilitat és connectar-se a Internet i visitar http://docs.kde.org.